Բեռլինի հաղորդակցության թանգարան

**Բեռլինի հաղորդակցության թանգարան** (), Գերմանիայի փոստի ու հեռահաղորդակցության թանգարանային դաշնային ֆոնդի հաստատությունը։ Գտնվում է բեռլինյան Միտտե թաղամասում, Կայսերական փոստի նախկին թանգարանի շենքում, Լայպցիգի և Մաուէրշտրասսե փողոցների հատման կետում։ 1977 թվականից թանգարանի շենքը Բեռլինի ճարտարապետական հուշարձան է։

## Պատմություն
Բեռլինի հեռահաղորդակցության թանգարանի նախորդ` Փոստի կայսերական թանգարանը հիմնադրվել է Գերմանական կայսրության գեներալ-փոստապետ Հենրիխ ֆոն Ստեֆանի կողմից` դառնալով աշխարհում տեխնիկայի պատմության առաջին թանգարաններից մեկը, որպեսզի «ցուցադրի տրանսպորտի զարգացումը սկսած Հին աշխարհից մինչև Նորագույն ժամանակները»։ Լայպցիգի փողոցի շենքն ըստ ճարտարապետ Կառլ Շվատլոյի կառուցվել է 1871-1874 թվականներին, Կայսրեական փոստատանը կից, որում տեղակայվել է թանգարանային հավաքածուն։ Շինության բացման առթիվ Վիլհելմ II կայսրը դրա մասին ասել է. «Լավ է։ Մաքուր ու պարզապես արժանապատիվ ոճ»։ 1893-1897 թվականներին շինությունը վերակառուցվել է որպես թանգարան` ըստ ճարտարապետներ Էռնստ Խակեի, Օտտո Տեխովի և Ֆրանց Արենսի նախագծի։

1895 թվականին գլխավոր մուտքի մոտ, տանիքի տակ տեղակայվել է հսկաների վեցմետրանոց խմբային արձան, որը պահում է Երկիր մոլորակը։ Աշխատանքը Էռնստ Վենկինն է և կոչված է խորհրդանշել փոստի ու հեռահաղորդակցությունների համընդհանուր նշանակությունը։ Սրալեզու բեռլինցիները շուտով շենքին հեգնական անվանում են տվել` կոչելով այն «Փոստային Կոլիզեյ» և «Ստեփանի կրկես»։

Համաշխարհային երկու պատերազմների ժամանակ թանգարանը փակ է եղել։ Շինությունը լրջորեն տուժել է Բեռլինի` դաշնակիցների կողմից ռմբակոծոթյունից, որն սկսվել է 1943 թվականին, և, հատկապես 1945 թվականի ապրիլին, Բեռլինի ճակատամարտի փողոցային կռիվների ընթացքում։ Պատերազմից հետո շենքը մնացել է Բեռլինի` խորհրդային շրջափակման մասում, այնուհետև` Արևելյան Բեռլինում։ Թանգարանային ցուցանմուշների մի մասը, որոնք մնացել էին ԳԴՀ-ում, պահվել են Մայնի Ֆրանկֆուրտում, առանձին թանգարանում, ներկայումս` Ֆրանկֆուրտի հաղորդակցության թանգարան, որը բացվել է 1958 թվականին։ Լայպցիգի փողոցում վերականգնված թանգարանը, որը կրում էր Փոստային թանգարան անվանումը և ուներ փոստային գործին, հեռագրերին, ռադիոյին և հեռուստատեսությանը նվիրված մշտական ցուցադրություն, բացվել է 1960 թվականի ապրիլին։ 1964 թվականին թանգարանում բացվել է փոստային դրոշմանիշների մշտական ցուցադրություն։ Բեռլինի 750-ամյակի նախօրեին, 1987 թվականին նախատեսվում էր թանգարանի ամբողջական վերանորոգումը, որն ավարտին է հասցվել միայն 1990 թվականին, Բեռլինի պատի անկումից հետո։

1992 թվականին Henze & Vahjen ճարտարապետական գրասենյակը պատվեր է ստացել վերակառուցել թանգարանի շենքը` համաձայն ճարտարապետական հուշարձանների պահպանության նորմերի։ 60 միլիոն գերմանական մարկ արժեցող վերակառուցման աշխատանքն ավարտին է հասցվել 1997 թվականի օգոստոսին։ Հաղորդակցության վերակառուցված թանգարանն իր դռները բացել է այցելուների համար 2000 թվականի մարտի 17-ին, դաշնային նախագահ Յոհաննես Ռաուի մասնակցությամբ կազմակերպված տոնակատարությամբ։

## Պատկերասրահ
### Ցուցասրահներ և ցուցանմուշներ

La cour vitrée du musée de la Communication (Berlin) (2738452359).jpg
Le musée de la Communication (Berlin) (2738450953).jpg
Le musée de la Communication (Berlin) (2739292760).jpg
Lichthof MuseumKomm Berlin.jpg
Museum fuer Kommunikation Berlin 5.jpg
Berliner Postkasten.jpg
Bildtelegraph-2.JPG
Brief-schliemann.jpeg
Briefträger, Museum für Kommunikation Berlin - 1988.jpg
Die Gartenlaube (1879) b 757.jpg
Historische Briefkästen um 1970.JPG
Installation dartiste sur la communication dans le couple (musée de la Communication, Berlin) (2739293048).jpg
Le musée de la Communication (Berlin) (2738451187).jpg
Les robots du musée de la Communication (Berlin) (2739290486).jpg
Lespace enfants du musée de la Communication (Berlin) (2738450781).jpg
Lespace internet du musée de la Communication (Berlin) (2738451853).jpg
Museum fuer Kommunikation Berlin 10.jpg
Museum fuer Kommunikation Berlin 11.jpg
Museum fuer Kommunikation Berlin 12.jpg
Museum fuer Kommunikation Berlin 13.jpg
PluskarteIndividuell.jpg
Reichspostgebaeude Berlin um 1895.jpg
SouvBf 1991 GER MiNr1492 pm B002.jpg
Die Gartenlaube (1899) b 0386.jpg


### Թանգարանը փոստային նամականիշերի վրա

DR 1900 MiNr063a pm B002.jpg|Գերմանիա, 19000
1905 DP in China 0,5 dollar Mi34A.jpg|Չինաստան, 1905
1915 1Fr25 Belgien Antwerpen Mi8.jpg|Բելգիա, 1915
1920 Reich 1,50M Celle Mi117.jpg|Գերմանիա, 1920


## Ծանոթագրություններ

## Գրականություն
* Маркина Л. Г. POSTMUSEUM МУЗЕЙ ПОЧТЫ // Культура Германии: лингвострановедческий словарь / под общей редакцией проф. Н. В. Муравлёвой. — М.: АСТ, 2006. — С. 767—768. — 1181 с. — 3000 экз. — ISBN 5-17-038383-5.

## Արտաքին հղումներ
* Deutsche Welle: Փոստային թանգարան Բեռլինում

Կատեգորիա:Բեռլինի թանգարաններ
Կատեգորիա:1872 հիմնադրումներ Գերմանիայում
Կատեգորիա:Փոստային թանգարաններ
Կատեգորիա:1872 հիմնադրված թանգարաններ